Frei Galvão

Frei Galvão estis brazila franciskana monaĥo kaj unua brazila sanktulo (2007). 
Biografio
Li naskiĝis en riĉa familio ligita al la Roma Katolikismo. Lia patro estis komercisto, soldato kaj membro de la Tria Ordeno de Sankta Francisko kaj la Ordeno de Nia Sinjorino de la Monto Karmelo. Lia patrino, Isabel Leite de Barros, apartenis al unu el la plej prestiĝaj familioj de la regiono. Kiam li estis 13-jara, lia patro sendis lin al Salvadoro de Bahia en la Colégio de Belém, por studi en la jezuita seminario, kie li restis inter 1752 kaj 1756, la jaro en kiu li translokiĝis al Taubaté en la monaĥejo de la "Ordeno de la Senŝuaj Franciskanoj" de Sankta Petro de Alkantara. La 15-an de aprilo 1760 li eniris kiel novico kaj la 11-an de julio 1762 li estis ordinita sacerdoto.
eta|maldekstre|300px|Anonima pentraĵo de Frato Galvão.
Fininte siajn studojn en 1768, li dediĉis sin al predikado kaj pentofarado. En 1769 li estis sendita al San-Paŭlo kiel konfesanto al retiriĝdomo. En 1774, li iĝis paroĥestro de San-Paŭlo, fondis la "Kongregacion de la Franciskanaj Fratinoj de la Plej Sankta Koncipiĝo", elstariĝis pro sia amo al Kristo kaj la Eŭkaristio, kaj ĉefe, li havis la doton de taŭmaturgio (resanigo de la malsanuloj). Li mortis la 23-an de decembro 1822 en San-Paŭlo.

La 25-an de oktobro 1998, li estis sanktigita sur la placo Sankta Petro fare de Johano Paŭlo la 2-a, igante lin la unua brazila beato. Matene de la 11-a de majo 2007, en la Campo de Marte, en San-Paŭlo. Benedikto la 16-a enkanonigis lin, antaŭ pli ol miliono kaj duono da homoj. La festo estis en la portugala, kardinalo José Saraiva Martins legis la biografion de la nova sanktulo kaj petis la kanonigon. Ĉe la fino de la litanio de la sanktuloj, Benedikto la 16-a legis la formulon de kanonigo.Biografia resumo tradukita el la Hispana Portugala Vikipedio.

 Referencoj 

Kategorio:Naskiĝintoj en 1739
Kategorio:Mortintoj en 1822
Kategorio:Naskiĝintoj en la 18-a jarcento
Kategorio:Mortintoj en la 19-a jarcento

Kategorio:Naskiĝintoj la 13-an de majo
Kategorio:Mortintoj la 23-an de decembro 
Kategorio:Brazilaj religiuloj
Kategorio:Brazilaj katolikoj
Kategorio:Brazilaj sacerdotoj
Kategorio:Brazilaj sanktuloj